रांची में एडीजी पुलिस आर के मल्लिक का कहना है, "पत्थलगड़ी की जो समस्या है उस पर अभी काबू पा लिया गया है। कुछ लोग जो ग्रामीणों को बहका कर पत्थलगड़ी की गलत व्याख्या कर उसका इस्तेमाल कर रहे थे उनकी गिरफ्तारी हुई है। उनका क्रूर चेहरा सामने आया है और असलियत का पर्दाफाश हुआ है और लोगों का भरोसा उनसे हटा है। प्रशासन के प्रति लोगों का विश्वास बढ़ा है। बहुत हद तक उन्हें पहले जो लोगों का समर्थन मिल रहा था वह नहीं मिल रहा है।"